Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 380/12/2202	Galanta, 15.6.2012
EEČ : 2-17-0-2012

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1, odsek 2 Trestného zákona číslo 140/1961 Zbierky

Rozhodol: 	prokurátor Okresnej prokuratúry Galanta
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX 38
v období od mesiaca jún roku 1991 až do mesiaca október roku 1991 od podniku XXXXX celkovo v 17-tich prípadoch vybral na faktúru mäso a mäsové výrobky v celkovej hodnote 149.326,59 Sk (4.956,73 Eur), hoci nemal potrebné finančné prostriedky na úhradu faktúr a ktorú čiastku do dnešného dňa neuhradil, čím pre XXXXX spôsobil škodu vo výške 149.326,59 Sk (4.956,73 Eur),

lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením vyšetrovateľa Okresného úradu vyšetrovania v Galante vedeným pod č. XXXXX z 25. 11. 1996 bolo v zmysle § 160 ods. 1 Trestného poriadku účinného do 01. 01. 2006 vznesené obvinenie XXXXX, nar. 08. 02. 1964 pre trestný čin podvodu podľa § 250 odsek 1, odsek 2 Trestného zákona účinného v čase spáchania skutku.

Uznesenie o vznesení obvinenia bolo vydané v súlade so zákonom a na základe dostatočne zisteného skutkového stavu. 

Počas vyšetrovania boli vo veci vypočutí svedok - poškodený XXXXX, svedkovia XXXXX a XXXXX. Boli zabezpečené faktúry za odobratý tovar ako aj výpisy z účtu obvineného. V priebehu vyšetrovania bolo zistené, že obvinený XXXXX zomrel dňa 09. 06. 2004 v Spojených štátoch amerických (oznámenie o úmrtí č. l. 76 vyšetrovacieho spisu). 

V zmysle § 215 odsek 1 písmeno d/ Trestného poriadku prokurátor zastaví trestné stíhanie ak je neprípustné podľa § 9 Trestného poriadku.

	Podľa § 9 odsek 1 písmeno d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu kto zomrel alebo bol vyhlásený za mŕtveho.

     Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Holbík
prokurátor